Kvalifikácia na Majstrovstvá Európy v hádzanej mužov 1994 bola kvalifikácia pre účasť na Majstrovstvá Európy 1994, organizovaná Európskou hádzanárskou federáciou. Zúčastnilo sa jej 34 európskych družstiev, ktoré súťažili o 11 postupových miest na záverečný turnaj v siedmich kvalifikačných skupinách a následnom play-off. Prebiehala od 27. februára 1993 do 10. marca 1994. Na finálový turnaj postúpili víťazi skupín a najlepšie družstvo z druhých miest. Ostatné družstvá z druhých miest odohrali play-off o zvyšné 3 postupové miesta.